
REFERATUL DE APROBARE A PROIECTULUI DE HOTĂRÂRE

[bookmark: _Hlk131417922][bookmark: _Hlk134695455][bookmark: _Hlk134695543]privind actualizarea documentaţiei tehnico-economice și a indicatorilor tehnico-economici aferenți obiectivului de investiție „Creșterea eficienței energetice prin reabilitare termică construcții și instalații la Liceul Tehnologic de Industrie Alimentară”din cadrul proiectului „Liceul Tehnologic de Industrie Alimentară –  Școală verde inteligentă”   - faza D.A.L.I. –  în conformitate cu prevederile ghidului solicitantului PNRR 2020-2026, C5- Valul Renovării și a modificărilor legislative 



1. Descrierea situației actuale
	În prezent clădirile din incinta Liceului Tehnologic de Industrie Alimentară sunt mari consumatoare de energie ținând seama de activitatea desfășurată în această unitate și de anul construcției acestora. Pentru a putea realiza creșterea performanțelor energetice a acestor clădiri publice în concordanță cu prevederile legislației actuale, s-a depus spre finanțare acest obiectiv de investiții în cadrul apelului de proiecte, care s-a deschis prin Componenta 5 – Valul Renovării – Planul Național Redresare și Reziliență (PNRR 2020-2026). 

2.  Schimbări preconizate și rezultate așteptate
	Obiectivul general al proiectului îl reprezintă creşterea eficienţei energetice a unui număr de trei clădiri din cadrul Liceului Tehnologic de Industrie Alimentară Timișoara, prin realizarea unor lucrări de intervenţie care determină diminuarea consumurilor energetice și lucrări conexe care contribuie la implementarea proiectului.
Reducerea consumului de energie pentru încălzirea clădirilor publice are ca efecte reducerea costurilor de întreținere cu încălzirea, diminuarea efectelor schimbărilor climatice prin reducerea emisiilor de gaze cu efect de seră, creșterea independenței energetice prin reducerea consumului de combustibil utilizat la prepararea agentului termic.
	Indicatorii de proiect care fac obiectul monitorizării implementării și performanței investiției propuse prin proiect sunt: scăderea consumului anual de energie finală în clădirile publice, scăderea consumului anual specific de energie primară, numărul clădirilor care beneficiază de măsuri de creștere a eficienței energetice.

2. Alte informații:
Prin Hotărârea Consiliului Local nr. 327/14.06.2019 a fost aprobată documentația tehnico-economică şi indicatorii tehnico-economici faza DALI al obiectivului de investiție „Cresterea eficienței energetice prin reabilitare termică construcții și instalații Liceul Tehnologic de Industrie Alimentară”, elaborată de proiectant - S.C. „Bau Proiect” S.R.L. în baza contractului de proiectare nr. 108/11.07.2017.
Deoarece proiectul nu s-a mai finanțat din sursa de finanțare identificată la data încheierii contractului, respectiv POR 2014-2020, axa prioritară 3, prioritatea de investiții 3.1, operațiunea B - clădiri publice  în acest moment, s-au identificat alte surse de finanțare pentru realizarea acestui proiect.
Pentru realizarea investiției a fost analizată oportunitatea accesării de fonduri europene nerambursabile, fiind identificat ca primă sursă de finanțare apelul de proiecte care s-a deschis prin Componenta 5 – Valul Renovării – Planul Național Redresare și Reziliență (PNRR 2020-2026). 
[bookmark: _Hlk127863491]Întrucât prin Hotărârea Consiliului Local nr. 327/14.06.2019 a fost aprobată documentația tehnico-economică şi indicatorii tehnico-economici faza DALI al obiectivului de investiție „Creșterea eficienței energetice prin reabilitare termică construcții și instalații la  Liceul Tehnologic de Industrie Alimentară”, așadar a fost necesară semnarea unui act adițional nr. 1 din 01.04.2022 la contractul de prestări servicii nr.108/11.07.2017 cu S.C. „Bau Proiect” S.R.L. cu scopul de a revizui documentația tehnico-economică menționată în tema de proiectare de către Prestator, în conformitate cu legislația în vigoare și avizele obținute la faza de DALI. 
Prin HCL nr. 103 din data de 06.04.2022 s-a aprobat depunerea proiectului „Liceul Tehnologic de Industrie Alimentară – Școală verde inteligentă”, pentru a accesa fondurile europene nerambursabile prin Planul Național de Redresare și Reziliență în cadrul apelului de proiecte Planului Național de Redresare și Reziliență în cadrul apelului de proiecte PNRR/2022/C5/2/B.2.1/1, PNRR/2022/C5/B.2.2/1, Componenta 5 – Valul Renovării, Axa 2 – Schema de granturi pentru eficiență energetică și reziliență în clădiri publice, Operațiunea B.2: Renovarea energetică moderată sau aprofundată a clădirilor publice.
Actualizarea s-a făcut ținând cont de cele 3 corpuri aflate în incinta Liceului Alimentar. În momentul de față la toate cele 3 clădiri se înregistrează consumuri energetice mari. Reducerea consumului de energie pentru încălzirea clădirilor publice are ca efecte reducerea costurilor de întreținere cu încălzirea, diminuarea efectelor schimburilor climatice, prin reducerea emisiilor de gaze cu efect de sera, creșterea independenței energetice, prin reducerea consumului de combustibil utilizat la prepararea agentului termic.
[bookmark: _Hlk135801213]Potrivit Ordinului pentru aprobarea Ghidului specific privind regulile și condițiile aplicabile finanțării din fondurile europene aferente Planului național de redresare și reziliență în cadrul apelului de proiecte PNRR/2022/C5/2/B.2.1/1, PNRR/2022/C5/B.2.2/1, componenta 5 — Valul renovării, axa 2 — Schema de granturi pentru eficiență energetică și reziliență în clădiri publice, operațiunea B.2: Renovarea energetică moderată sau aprofundată a clădirilor publice), beneficiarii au obligația de a prezenta după semnarea contractului de finanțare, dar nu mai târziu de 3 luni de la data intrării în vigoare a contractului de finanțare, să transmită documentația tehnico-economică actualizată dacă a fost elaborată în baza unui contract de proiectare existent înainte de 2020 și hotărârea de consiliu local de aprobare a indicatorilor tehnico-economici actualizați.

Concluzii:
[bookmark: _Hlk131418173]Având în vedere cele de mai sus, considerăm necesară și oportună parcurgerea mai departe a pașilor de aprobare a proiectului de hotărâre privind aprobarea actualizării documentaţiei tehnico-economice și a indicatorilor tehnico-economici aferenți obiectivului de investiție „Creșterea eficienței energetice prin reabilitare termică construcții și instalații la Liceul Tehnologic de Industrie Alimentară” din cadrul proiectului „Liceul Tehnologic de Industrie Alimentară – Școală verde inteligentă” faza D.A.L.I., în conformitate cu prevederile ghidului solicitantului PNRR 2020-2026, C5 – Valul Renovării și a modificărilor legislative.

NOTĂ: Elementele de natură tehnică, de detaliu, se vor regăsi în raportul de specialitate și, dacă se impune, în nota de fundamentare

